title: A Bizottság 789/2013/EU végrehajtási rendelete ( 2013. augusztus 16. ) a nyers gyémántok nemzetközi kereskedelmében a kimberley-i folyamat tanúsítási rendszere végrehajtásáról szóló 2368/2002/EK tanácsi rendelet módosításáról

text:
               20.8.2013

               HU

               Az Európai Unió Hivatalos Lapja

               L 222/1

         A BIZOTTSÁG 789/2013/EU VÉGREHAJTÁSI RENDELETE
   (2013. augusztus 16.)
   a nyers gyémántok nemzetközi kereskedelmében a kimberley-i folyamat tanúsítási rendszere végrehajtásáról szóló 2368/2002/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nyers gyémántok nemzetközi kereskedelmében a kimberley-i folyamat tanúsítási rendszere végrehajtásáról szóló 2368/2002/EK tanácsi rendeletre (1) és különösen annak 19. cikkének (6) bekezdésére és 20. cikkére,
   mivel:

               (1)

               A Washingtonban 2012. novemberben megtartott plenáris ülésen a kimberley-i folyamat részes felei a plenáris ülésen hozott határozattal jóváhagyták Panama, Kambodzsa és Kazahsztán felvételét a kimberley-i folyamat résztvevőinek jegyzékébe.

               (2)

               Amint azt a kimberley-i folyamat elnökének 2013. augusztus 1-jei értesítése megerősítette, a kimberley-i folyamat részes felei írásbeli eljárással jóváhagyták Mali felvételét a kimberley-i folyamat résztvevőinek jegyzékébe.

               (3)

               Továbbá több résztvevő kapcsolattartó pontjának címét aktualizálni kell a II. mellékletben.

               (4)

               A 2368/2002/EK rendelet II. mellékletét ezért ennek megfelelően módosítani kell.

               (5)

               E rendelet rendelkezései összhangban vannak a 2368/2002/EK rendelet 22. cikkében említett bizottság véleményével,

         ELFOGADTA EZT A RENDELETET:
   1. cikk
   A 2368/2002/EK rendelet a következőképpen módosul:
   A II. melléklet helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 16-án.

            a Bizottság részéről, az elnök nevében,
         Johannes HAHN

            a Bizottság tagja

      (1)  HL L 358., 2002.12.31., 28. o.

      MELLÉKLET

            „II. MELLÉKLET

               A kimberley-i folyamat tanúsítási rendszerében részt vevők, és ezek szabályszerűen kijelölt, a 2., 3., 8., 9., 12., 17., 18., 19. és 20. cikkben említett illetékes hatóságainak jegyzéke

            ANGOLA

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ÖRMÉNYORSZÁG

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  AUSZTRÁLIA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  BANGLADES

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  BELARUSZ

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  BOTSWANA

                        Ministry of Minerals, Energy & Water Resources

                        PI Bag 0018

                        Gaborone

                        Botswana

                  BRAZÍLIA

                        Ministry of Mines and Energy

                        Esplanada dos Ministérios — Bloco — 4o andar

                        70065 - 900 Brasilia - DF

                        Brazil

                  KAMBODZSA

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Cambodia

                  KAMERUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Cameroon

                  KANADA

                        Nemzetközi:

                                    Department of Foreign Affairs, Trade and Development

                                    Human Rights, Governance and Indigenous Affairs Policy Division - MIH

                                    125 Sussex Drive Ottawa, Ontario K1A 0G2

                                    Canada

                        Általános tudakozó a Nemzeti Erőforrások Minisztériumánál:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 10th floor

                                    Ottawa, Ontario

                                    Canada K1A 0E4

                  KÍNA

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People’s Republic of China

                  HONGKONG, a Kínai Népköztársaság Különleges Közigazgatási Területe

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  KONGÓI DEMOKRATIKUS KÖZTÁRSASÁG

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                  KONGÓI KÖZTÁRSASÁG

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                  EURÓPAI UNIÓ

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgium

                  GHÁNA

                        Precious Minerals Marketing Company (Ltd.)

                        Diamond House

                        Kinbu Road

                        P.O. Box M. 108

                        Accra

                        Ghana

                  GUINEA

                        Ministry of Mines and Geology

                        BP 2696

                        Conakry

                        Guinea

                  GUYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  INDIA

                        Department of Commerce

                        Ministry of Commerce and Industry

                        Udyog Bhawan

                        Maulana Azad Road

                        New Delhi 110 011

                        India

                  INDONÉZIA

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  IZRAEL

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  JAPÁN

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  KAZAHSZTÁN

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazakhstan

                  KOREAI KÖZTÁRSASÁG

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  LAOSZI NÉPI DEMOKRATIKUS KÖZTÁRSASÁG

                        Department of Import and Export

                        Ministry of Industry and Commerce

                        Vientiane

                        Laos

                  LIBANON

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  LESOTHO

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  LIBÉRIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  MALAJZIA

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  MAURITIUS

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  MEXIKÓ

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexiko

                  NAMÍBIA

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  ÚJ-ZÉLAND

                        Tanúsítványokat kiállító hatóság:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Import- és exporthatóság:

                                    New Zealand Customs Service

                                    PO Box 2218

                                    Wellington

                                    New Zealand

                  NORVÉGIA

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  PANAMA

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Republic of Panama

                  OROSZORSZÁGI FÖDERÁCIÓ

                        Nemzetközi:

                                    Ministry of Finance

                                    9, Ilyinka Street,

                                    109097 Moscow

                                    Russia

                        Import- és exporthatóság:

                                    Gokhran of Russia

                                    14, 1812 Goda St.

                                    121170 Moscow

                                    Russia

                  SIERRA LEONE

                        Ministry of Minerals Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  SZINGAPÚR

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  DÉL-AFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                  SRÍ LANKA

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  SZVÁZIFÖLD

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9

                        Mbabane H100

                        Swaziland

                  SVÁJC

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Switzerland

                  TAJVAN, PENGHU, KINMEN ÉS MATSU, KÜLÖN VÁMTERÜLET

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  TANZÁNIA

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  THAIFÖLD

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  TOGÓ

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  TÖRÖKORSZÁG

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek - Ankara

                                    Turkey

                        Import- és exporthatóság:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Turkey

                  UKRAJNA

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  EGYESÜLT ARAB EMÍRSÉGEK

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                  AMERIKAI EGYESÜLT ÁLLAMOK

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  VIETNAM

                        Ministry of Industry and Trade

                        Import Export Management Department

                        54 Hai Ba Trung

                        Hoan Kiem

                        Hanoi

                        Vietnam

                  ZIMBABWE

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe”


title: A Bizottság (EU) 2017/271 végrehajtási rendelete (2017. február 16.) a Kínai Népköztársaságból származó egyes alumíniumfóliák behozatalára a 925/2009/EK tanácsi rendelettel kivetett végleges dömpingellenes vámnak a kismértékben módosított egyes alumíniumfóliák behozatalára történő kiterjesztéséről

text:
               17.2.2017

               HU

               Az Európai Unió Hivatalos Lapja

               L 40/51

         A BIZOTTSÁG (EU) 2017/271 VÉGREHAJTÁSI RENDELETE
   (2017. február 16.)
   a Kínai Népköztársaságból származó egyes alumíniumfóliák behozatalára a 925/2009/EK tanácsi rendelettel kivetett végleges dömpingellenes vámnak a kismértékben módosított egyes alumíniumfóliák behozatalára történő kiterjesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 13. cikke (3) bekezdésére,
   mivel:
   1.   ELJÁRÁS

   1.1.   A meglévő intézkedések

               (1)

               A 925/2009/EK rendelettel (2) (a továbbiakban: eredeti rendelet) a Tanács 30,0 %-os végleges dömpingellenes vámot vetett ki az említett rendelet 1. cikkének (2) bekezdésében megnevezett vállalatoktól eltérő összes többi vállalat tekintetében a legalább 0,008 mm, de 0,018 mm-t meg nem haladó vastagságú, alátét nélkül, legfeljebb hengerelt, 650 mm-nél nem szélesebb tekercsekben kiszerelt, 10 kg-ot meghaladó tömegű alumíniumfólia (a továbbiakban: érintett termék) Kínai Népköztársaságból (a továbbiakban: Kína) érkező behozatalára.

               (2)

               2015 decemberében az ugyanezen termékre vonatkozó intézkedéseket kiterjesztették az (EU) 2015/2384 bizottsági végrehajtási rendelettel (3) (a továbbiakban: hatályvesztési felülvizsgálat).

               (3)

               A továbbiakban ezen intézkedések elnevezése „hatályban lévő intézkedések”, az eredeti rendelettel bevezetett intézkedéseket eredményező vizsgálaté pedig „eredeti vizsgálat”.

         1.2.   Kérelem nyomán indított vizsgálat

               (4)

               2016. április 18-án az Európai Bizottsághoz (a továbbiakban: Bizottság) kérelem érkezett, amelyben jelezték, hogy Kínából érkező, kismértékben módosított érintett termékek behozatalával kijátsszák az egyes alumíniumfóliák behozatalára vonatkozó hatályban lévő intézkedéseket.

               (5)

               A kérelmező az esetleges kereskedelmi megtorló reakciókra hivatkozva kérelmezte, hogy kilétét ne fedjék fel. A Bizottság a kérelmet megalapozottnak találta és hozzájárult a kérelmező kilétének bizalmas kezeléséhez.

               (6)

               A kérelem meggyőző bizonyítékkal szolgált arról, hogy a hatályban lévő intézkedések bevezetését követően az Unióba irányuló kínai kivitelt tekintve jelentős mértékben megváltozott a kereskedelem szerkezete, amit a jelek szerint a hatályban lévő intézkedések bevezetése idézett elő. Az állítások szerint egy ilyen jellegű változásnak semmilyen más megfelelő magyarázata vagy indoka nem volt, mint a hatályban lévő intézkedések bevezetése.

               (7)

               Az aktába felvett bizonyítékok emellett arra utaltak, hogy a hatályban lévő intézkedések javító hatását mind a mennyiségek, mind az árak tekintetében aláásták. A bizonyítékok szerint a kismértékben módosított termék megnövekedett behozatala esetében az eredeti vizsgálatban megállapított, kárt nem okozó áraknál alacsonyabb árakat alkalmaztak.

               (8)

               Végezetül: meggyőző bizonyítékok álltak rendelkezésre arról, hogy a hasonló termék – vagyis az uniós gazdasági ágazat által előállított és az érintett termékkel megegyező műszaki, illetve fizikai jellemzőkkel rendelkező termék – eredeti vizsgálat során megállapított rendes értékéhez viszonyítva a kismértékben módosított termékeket dömpingelték.

               (9)

               A tagállamok tájékoztatását követően a Bizottság megállapította, hogy elegendő meggyőző bizonyíték áll rendelkezésre az alaprendelet 13. cikke szerinti vizsgálat megindításához, és ennélfogva az (EU) 2016/865 bizottsági végrehajtási rendelettel (4) (a továbbiakban: a vizsgálat megindításáról szóló rendelet) megindította a jelenlegi vizsgálatot. Az alaprendelet 13. cikkének (3) bekezdése és 14. cikkének (5) bekezdése alapján a Bizottság a vizsgálat megindításáról szóló rendelettel egyúttal utasította a vámhatóságokat, hogy vegyék nyilvántartásba a kismértékben módosított érintett termék Kínából érkező behozatalát.

         1.3.   Vizsgálat

               (10)

               A vizsgálat megindításáról a Bizottság megfelelő módon tájékoztatta a kínai hatóságokat, a Kínában működő exportáló gyártókat és kereskedőket, az érintett ismert uniós importőröket és az uniós gazdasági ágazatot.

               (11)

               A Bizottság mentesség kérelmezésére szolgáló űrlapokat küldött a Kínában működő exportáló gyártóknak és az ismert uniós importőröknek.

               (12)

               Az érdekelt felek lehetőséget kaptak, hogy írásban ismertessék álláspontjukat, és a vizsgálat megindításáról szóló rendeletben rögzített határidőn belül meghallgatást kérjenek. Minden felet tájékoztattak arról, hogy az együttműködés hiánya az alaprendelet 18. cikkének alkalmazását vonhatja maga után, valamint azt, hogy a vizsgálat ténymegállapításait a rendelkezésre álló tényekre alapozzák.

               (13)

               Kínából öt vállalatcsoport, az Unióból pedig 19 vállalat – többek között az uniós gazdasági ágazat és független importőrök – jelentkezett.

               (14)

               Öt kínai vállalatcsoport és öt független importőr nyújtott be kitöltött kérdőívet és kérelmezett az alaprendelet 13. cikke (4) bekezdésének megfelelően mentességet az esetleges kiterjesztett intézkedések alól.

               (15)

               Az alábbi exportáló gyártók nyújtottak be hiánytalanul kitöltött kérdőívet és telephelyein végeztek a későbbiekben ellenőrző látogatásokat:

                           —

                           Dingsheng Aluminium Group,

                           —

                           Jiangsu Zhongji Lamination Materials Co., Ltd,

                           —

                           Luoyang Wanji Aluminium Processing Co., Ltd,

                           —

                           Xiamen Xiashun Aluminium Foil Co., Ltd,

                           —

                           Yantai Donghai Aluminum Foil Co., Ltd.

               (16)

               Az alábbi öt uniós független importőr nyújtott be hiánytalanul kitöltött kérdőívet:

                           —

                           Coutinho Caro + Co. International Trading GmbH,

                           —

                           Huhtamaki Flexible Packaging Germany GmbH & Co. KG,

                           —

                           Now Plastics UK Inc (Milano Branch),

                           —

                           Von Aschenbach & Voss GmbH,

                           —

                           Wrap Films Systems Ltd.

               (17)

               A független importőrök közül egy, a Wrap Films Systems Ltd vállalat ezt követően elállt az együttműködéstől.

               (18)

               A következő független importőrök telephelyein került sor ellenőrző látogatásra:

                           —

                           Coutinho Caro + Co. International Trading GmbH,

                           —

                           Von Aschenbach & Voss GmbH.

               (19)

               A Cellofix S.L. vállalat beadványt nyújtott be és kérelmezte érdekelt félként történő meghallgatását.

               (20)

               Meghallgatásokra került sor a Bizottság és a kérelmező, továbbá a Bizottság és a következő vállalatok között: Cellofix S.L., Now Plastics Inc és Von Aschenbach & Voss GmbH.

               (21)

               A nyilvánosságra hozatalt követően a Bizottság és a kérelmező között egy további meghallgatásra is sor került, amely után a Bizottság újfent nyilvánosságra hozta azon szándékát, hogy a 952/2013/EU európai parlamenti és tanácsi rendelet (5) (a továbbiakban: az Uniós Vámkódex) 254. cikkének megfelelően ki kívánja terjeszteni az intézkedéseket a meghatározott célra történő felhasználási eljárás mechanizmusa alapján.

         1.4.   Vizsgálati időszak és referencia-időszak

               (22)

               A vizsgálati időszak a 2012. április 1-jétől2016. március 31-ig tartó időszakra terjedt ki. Adatokat gyűjtöttek a vizsgálati időszakra, valamint a 2009 óta (a hatályban lévő intézkedések bevezetése) eltelt minden évre vonatkozóan – többek között – a kereskedelmi szerkezet állítólagos megváltozásának vizsgálatához. Annak elemzéséhez, hogy a behozatal aláássa-e a hatályban lévő intézkedések javító hatását, valamint hogy fennáll-e dömping, a 2015. április 1-jétől2016. március 31-ig tartó időszak (a továbbiakban: referencia-időszak) tekintetében részletesebb adatokat gyűjtöttek.

         2.   VIZSGÁLATI EREDMÉNYEK

   2.1.   Általános szempontok

               (23)

               Az alaprendelet 13. cikkének (1) bekezdésével összhangban a Bizottság pontról pontra haladva megvizsgálta, hogy megváltozott-e a harmadik országok és az Unió közötti kereskedelem szerkezete; hogy e változás olyan gyakorlat, eljárás vagy munka eredményeként állt-e elő, amelynek a vám kivetésén kívül semmilyen más megfelelő magyarázata vagy gazdasági indoka nem volt; hogy hatása a hasonló termékek árait és/vagy mennyiségét illetően bizonyítottan kárt okozott-e vagy aláásta-e a vám javító hatását; továbbá – szükség esetén az alaprendelet 2. cikkének rendelkezéseivel összhangban –, hogy voltak-e bizonyítékok a dömpingre a hasonló termék korábban megállapított rendes értékei vonatkozásában.

         2.2.   Érintett termék

               (24)

               Az intézkedések esetleges kijátszása által érintett termék a hatályban lévő intézkedések tárgyát képező, az (1) preambulumbekezdésben megnevezett termék, amely az ex 7607 11 19 KN-kód (TARIC-kód: 7607111910) alá tartozik. Miként az eredeti vizsgálat során megállapítást nyert, az alumíniumfólia e konkrét típusát fogyasztási cikké, csomagolásra és egyéb háztartási felhasználásra szánt háztartási alumíniumfóliává alakítják.

         2.3.   Vizsgált termék

               (25)

               Az intézkedések kijátszása kapcsán vizsgált termék és az érintett termék alapvető tulajdonságai megegyeznek. A vizsgált termék azonban egyaránt lehet lágyított, illetve nem lágyított.

               (26)

               A vizsgálat megindításáról szóló rendelet a következőképpen határozta meg a vizsgált terméket:

                           —

                           legalább 0,007 mm, de legfeljebb 0,008 mm vastagságú, tetszőleges szélességű tekercsben kiszerelt, lágyított vagy nem lágyított alumíniumfólia, vagy

                           —

                           legalább 0,008 mm, de legfeljebb 0,018 mm vastagságú, 650 mm-t meghaladó szélességű tekercsben kiszerelt, lágyított vagy nem lágyított alumíniumfólia, vagy

                           —

                           legalább 0,018 mm, de legfeljebb 0,021 mm vastagságú, tetszőleges szélességű tekercsben kiszerelt, lágyított vagy nem lágyított alumíniumfólia, vagy

                           —

                           legalább 0,021 mm, de legfeljebb 0,045 mm vastagságú, legalább kétrétegű, tetszőleges szélességű tekercsben kiszerelt, lágyított vagy nem lágyított alumíniumfólia.

               (27)

               A fentiekben meghatározott első három termék jelenleg az ex 7607 11 19 (TARIC-kódok: 7607111930, 7607111940 és 7607111950) KN-kód alá tartozik. A fent meghatározott negyedik termék az ex 7607 11 90 (TARIC-kódok: 7607119045 és 7607119080) KN-kód alá tartozik.

               (28)

               A Bizottság az eredeti vizsgálat során megállapította, hogy az érintett termék nem foglalja magában a továbbfeldolgozásra szánt alumíniumfóliát (6). A két terméket – a háztartási alumíniumfóliát és a továbbfeldolgozásra szánt alumíniumfóliát – más-más célokra használják. A továbbfeldolgozásra szánt alumíniumfóliát feldolgozó ágazatok alkalmazzák, amelyek az alumíniumfóliát laminálással, bevonással, lakkozással és további eljárásokkal megmunkálják, valamint beépítik élelmiszer-, gyógyszer-, kozmetikum- és dohánytermék-csomagolásra szolgáló termékekbe, illetve építőipari szigetelőanyagokba. A Bizottság 2014 decemberében dömpingellenes vizsgálatot (7) indított a továbbfeldolgozásra szánt alumíniumfóliára vonatkozóan. A kérelmet a kérelmező visszavonta, és a továbbfeldolgozásra szánt alumíniumfóliára vonatkozó intézkedések nem kerültek bevezetésre (8). A fent említett okokból kifolyólag a Bizottság úgy ítélte meg, hogy a továbbfeldolgozásra szánt alumíniumfóliát ki kell vonni e vizsgálat hatálya alól.

               (29)

               A nyilvánosságra hozatalt követően a kérelmező azt állította, hogy a továbbfeldolgozásra szánt alumíniumfólia és a háztartási alumíniumfólia egymással helyettesíthető termékek. A Bizottság mindazonáltal úgy vélte, hogy a szóban forgó állítás nem kérdőjelezte meg az érintett termék eredeti vizsgálat alkalmával megállapított fogalommeghatározását, amelyet egyébiránt nem is vitattak.

               (30)

               A vizsgálat során a Bizottság megállapította viszont, hogy a vizsgált termék fogalommeghatározása nemcsak a kismértékben módosított érintett terméket foglalta magában, hanem esetleg a továbbfeldolgozásra szánt alumíniumfóliát is. Az öt együttműködő exportáló gyártó exportált továbbfeldolgozásra szánt alumíniumfóliát az Unióba a referencia-időszak alatt (lásd a (74) preambulumbekezdést). A Bizottság ennélfogva úgy határozott, hogy az intézkedések kidolgozásakor tényezőként számításba veszi a végfelhasználást (lásd az (58)–(69) preambulumbekezdést).

               (31)

               A nyilvánosságra hozatalt követően a nem együttműködő importőrök egyike előadta, hogy a Bizottságnak fontolóra kellett volna vennie javaslatát, melyet a nem lágyított óriástekercseknek a vizsgálat hatálya alóli kizárása kapcsán tett.

               (32)

               Minthogy a vállalat nem működött együtt a vizsgálattal, ezt az indítványt a Bizottságnak nem állt módjában ellenőrizni. Egyetlen rendelkezésre álló tény sem enged arra következtetni, hogy a nem lágyított óriástekercseket ki kellene zárni e vizsgálat hatálya alól. Következésképpen ezt az állítást a Bizottság elutasította.

         2.4.   Az együttműködés mértéke

               (33)

               A kínai exportáló gyártók részéről tanúsított együttműködés alacsony szintű volt: mindössze öt kínai – az Unióba irányuló, referencia-időszak alatti kínai kivitel 22 %-át képviselő – exportálógyártó-csoport jelentkezett és kérelmezett mentességet a hatályban lévő intézkedések bármilyen jellegű esetleges kiterjesztése alól.

               (34)

               A nem együttműködő exportőrök kivitele az Unióba irányuló ugyanezen időszakbeli teljes kínai kivitel mintegy 78 %-át tette ki a becslések szerint. A szóban forgó kivitel esetében a Bizottság ebből kifolyólag – az alaprendelet 18. cikkének megfelelően – a rendelkezésre álló legjobb tényeket használta.

         2.5.   A kereskedelem szerkezetének megváltozása

               (35)

               A kereskedelem szerkezetében bekövetkezett változás kimutatásához a Bizottság az eredeti intézkedések bevezetése (2009. év) és a 2016 szeptembere közötti időszakot alapul véve elemezte az érintett termék behozatali volumenét, valamint a kismértékben módosított érintett termék behozatali volumenét.

               (36)

               A vizsgálat megállapította, hogy a referencia-időszak esetében a Kínából származó vizsgált termék teljes behozatali volumenének 80 %-át a kismértékben módosított érintett termék tette ki (9). Ezt követően a fenti arányszámot a Bizottság extrapolálta a 2009 óta eltelt érintett évekre.

               (37)

               Az érintett termék behozatali volumenének meghatározása a 2009 és a referencia-időszak közötti időszakra vonatkozó Eurostat-adatok alapján történt.

               (38)

               A gyűjtött adatokat az alábbi összefoglaló táblázat tartalmazza.

                  1. táblázat

                  Kínából az Unióba irányuló behozatal: érintett termék és kismértékben módosított érintett termék

                           (Mértékegység: tonna)

                           Az eredeti vizsgálat vizsgálati időszaka
                           (2007. július–2008. június)

                           2009

                           2010

                           2011

                           2012

                           2013

                           2014

                           Referencia-időszak

                           Érintett termék

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Kismértékben módosított termék

                           11 393

                           17 115

                           30 960

                           25 648

                           30 962

                           42 578

                           44 522

                              Forrás: Eurostat, kínai együttműködő exportáló gyártók.

               (39)

               Az érintett termék Kínából érkező teljes behozatali volumene az eredeti vizsgálat vizsgálati időszaka (2007. július–2008. június) alatti 30 318 tonnáról e vizsgálat referencia-időszakára 1 152 tonnára esett vissza. A kismértékben módosított érintett termék behozatala ezzel szemben a 2009. évi 11 393 tonnáról e vizsgálat referencia-időszakára 44 522 tonnára nőtt.

               (40)

               A kismértékben módosított érintett termék behozatalának növekedése, valamint az érintett termék behozatalának ezzel párhuzamos, az intézkedések bevezetésével kezdődően tapasztalt megszűnése a kereskedelmi szerkezet – az alaprendelet 13. cikke (1) bekezdésében előírtak szerinti – jelentős megváltozásának minősül.

               (41)

               A nyilvánosságra hozatalt követően a nem együttműködő importőrök egyike azt állította, hogy a Bizottság hibás módszertant alkalmazott a kereskedelem szerkezetében bekövetkezett változás megállapításához. Az importőr konkrétan azzal a feltételezéssel nem értett egyet, hogy a nem együttműködő exportáló gyártók referencia-időszakbeli értékesítései adták a kismértékben módosított termék értékesítéseit.

               (42)

               A Bizottság újfent rámutatott, hogy a kismértékben módosított termék behozatali volumenének meghatározásakor a rendelkezésre álló tényekre támaszkodott. Mivel az együttműködés szintje igen alacsony volt, a kérelemben szereplő információk alapján és az azokat cáfoló információk hiányában a Bizottság okkal vonhatta le azt a következtetést, hogy a nem együttműködő vállalatok exportálták a kismértékben módosított termékeket. A kereskedelem szerkezetében bekövetkezett változás megállapításához használt módszertan következésképp megerősítést nyert.

         2.6.   Az intézkedések kijátszására irányuló gyakorlatok megléte

               (43)

               Az alaprendelet 13. cikkének (1) bekezdése előírja, hogy a kereskedelem szerkezetének megváltozása olyan gyakorlat, eljárás vagy munka következménye, amelynek a vám kivetésén kívül semmilyen más megfelelő magyarázata és gazdasági indoka nincs. A gyakorlat, eljárás vagy munka egyebek mellett az érintett termék kismértékű módosítását is magában foglalja.

               (44)

               Sor került az együttműködő exportáló gyártók tevékenységeinek elemzésére, és az elemzés négy, kijátszásra irányuló gyakorlat fennállását erősítette meg.

               (45)

               A kijátszásra irányuló négy gyakorlatra a kínai exportáló gyártók azon e-mailjei szolgáltak bizonyítékul, amelyekben tanácsokkal látták el a vevőket arról, hogy miként játszhatók ki a meglévő intézkedések. A különböző bizonyítékok emellett arról is információval szolgáltak, hogy néhány uniós importőr/felhasználó ténylegesen folytatott ilyen jellegű gyakorlatokat.

               (46)

               A Bizottság továbbá az egyik kínai együttműködő gyártó – nevezetesen a Dingsheng Aluminium Group – ellenőrzése során is feltárt alátámasztó bizonyítékokat. A vámok 2009-ben történt kivetése óta eltelt időszakban a Dingsheng Aluminium Group az érintett terméknél vékonyabb, azaz 0,008 mm-nél kisebb, de legalább 0,007 mm vastagságú háztartási alumíniumfóliát exportált az Unióba. Ugyanezen exportáló gyártó az érintett terméknél nagyobb – vagyis 0,018 mm-t meghaladó, de kevesebb mint 0,021 mm – vastagságú háztartási alumíniumfóliát is exportált az Unióba. A többi exportáló gyártótól származó, bizonyítékként felhasznált e-mailek ugyancsak megerősítették, hogy létezik a szóban forgó gyakorlat.

               (47)

               Ezenfelül a Dingsheng Aluminium Group ugyanezen időszak alatt 650 mm-nél szélesebb tekercsekben kiszerelt háztartási alumíniumfóliákat is értékesített az Unióba. E tekercseket a későbbiekben az Unióban kisebb tekercsekre hasították. Az egyik együttműködő importőr ellenőrzésekor a Bizottság feltárta, hogy a szóban forgó importőr, nevezetesen a Von Aschenbach & Voss GmbH vállalat az Unióban szélesebb tekercseket hasít fogyasztói tekercsekre.

               (48)

               Az aktában szereplő, a kínai exportáló gyártók – köztük a Dingsheng Aluminium Group – és az uniós gyártók közötti elektronikus levélváltás révén a Bizottság bizonyítékkal rendelkezett a 0,021 mm és 0,045 mm közötti vastagságú, valamint duplarétegben kiszerelt alumíniumfólia Unióba irányuló behozatalára vonatkozóan. A Bizottság megállapította továbbá, hogy néhány uniós gyártó rendelkezik a fólia ketté-, standard vastagságokra bontását szolgáló és háztartási alumíniumfóliaként történő felhasználását lehetővé tevő berendezésekkel.

               (49)

               Az együttműködő exportáló gyártókkal kapcsolatos ténymegállapítások és a nem együttműködő exportáló gyártók tekintetében rendelkezésre álló tények alapján megállapítást nyert, hogy a vizsgált termék Kínából, országszinten érkező teljes behozatalának 80 %-a esetében fennáll az intézkedéseknek az alaprendelet 13. cikkének (1) bekezdése értelmében vett kijátszása. A szóban forgó kijátszásra irányuló gyakorlat abban áll, hogy kismértékű módosítást végeznek az érintett terméken, hogy ily módon az – nevezetesen a vizsgált termék – olyan vámkódok alá tartozzon, amelyekre rendes körülmények között nem vonatkoznak intézkedések.

         2.7.   A vám javító hatásának aláásása a hasonló termék árai és/vagy mennyiségei tekintetében

               (50)

               A kismértékben módosított érintett termék behozatala – miként azt a (36) preambulumbekezdés bemutatta – jelentős mértékű növekedést mutatott és a vizsgált termék teljes behozatali volumenének hozzávetőleg 80 %-át tette ki a 2009 és a referencia-időszak közötti időszakban.

               (51)

               A Bizottság összehasonlította a kismértékben módosított érintett termék exportárát a kár megszüntetéséhez szükséges – a végleges vámnak az alaprendelet 11. cikkének (2) bekezdése szerinti hatályvesztési felülvizsgálatot követő kivetéséről szóló (EU) 2015/2384 végrehajtási rendeletben megállapított – mértékkel.

               (52)

               Annak az együttműködő exportáló gyártónak az esetében, amely közreműködött kijátszásra irányuló gyakorlatokban, az exportár meghatározása a vizsgálat során ellenőrzött információk alapján történt. A nem együttműködő exportáló gyártók exportárát az Eurostat adatai alapján állapították meg, az együttműködő exportáló gyártók exportvolumenének levonása után.

               (53)

               Az összehasonlítás jelentős mértékű áron aluli értékesítést mutatott.

               (54)

               A Bizottság ennélfogva úgy véli, hogy a hatályban lévő intézkedések javító hatásait mind a mennyiségek, mind az árak tekintetében aláássák.

         2.8.   Bizonyíték a hasonló termék korábban megállapított rendes értéke vonatkozásában fennálló dömpingre

               (55)

               Az alaprendelet 13. cikkének (1) bekezdésével összhangban és annak megállapítása érdekében, hogy a vizsgált termék exportárait dömpingelték-e, az (51) és (52) preambulumbekezdésben ismertetett módon meghatározták a kijátszásra irányuló gyakorlatokban közreműködő együttműködő exportáló gyártó és a nem együttműködő exportáló gyártók exportárait, majd azokat összevetették az (51) preambulumbekezdésben említett hatályvesztési felülvizsgálat során megállapított rendes értékkel, illetve szükség esetén hozzáigazították a londoni fémtőzsde árfolyam-ingadozásaihoz. E kiigazításra azért volt szükség, mert az alumíniumtermékek árai az alapvető nyersanyag, a primer alumínium áringadozásai függvényében alakulnak. A primer alumínium esetében a londoni fémtőzsde árai jelentik az általános vonatkoztatási értéket.

               (56)

               A rendes érték és az exportár összehasonlítása alapján a háztartási alumíniumfóliát mind a kijátszásra irányuló gyakorlatokban közreműködő együttműködő exportáló gyártó, mind pedig a nem együttműködő exportáló gyártók dömpingelt árakon importálták a referencia-időszakban az Unióba.

         2.9.   Következtetés

               (57)

               A fenti ténymegállapítások alapján a Bizottság arra a következtetésre jutott, hogy az eredeti vizsgálatban meghatározottak szerinti érintett termék behozatalára alkalmazandó vámokat Kínából származó, kismértékben módosított érintett termék behozatalával kijátszották.

               (58)

               A vizsgálat emellett azt is feltárta, hogy a Kína és az Unió közötti kereskedelem szerkezete megváltozott, és hogy e változásnak a vám kivetésén kívül semmilyen más megfelelő magyarázata vagy gazdasági indoka nem volt.

               (59)

               A Bizottság megállapította továbbá, hogy e behozatal kárt okoz és a hasonló termék árai és/vagy mennyiségei tekintetében aláássa a vám javító hatását. A bizonyítékok alapján az is megállapítást nyert, hogy a hasonló termékre korábban megállapított rendes értékeket tekintve dömpingelték a behozatalt.

         3.   INTÉZKEDÉSEK

               (60)

               A fenti ténymegállapításokra tekintettel a Bizottság arra a következtetésre jutott, hogy a Kínából származó érintett termék behozatalára kivetett végleges dömpingellenes vámot a Kínából származó vizsgált termék behozatalával kijátsszák.

               (61)

               A fenti ténymegállapítások alapján azonban az is megállapítható, hogy a továbbfeldolgozásra szánt alumíniumfóliát ki kell zárni a kiterjesztett intézkedések hatálya alól.

               (62)

               A Bizottság annak meghatározásához, hogy miként különböztethető meg egymástól a háztartási alumíniumfólia és a továbbfeldolgozásra szánt alumíniumfólia, első lépésként további – az alumíniumfólia vastagságán és a tekercsek szélességén kívüli – kritériumokra támaszkodott.

               (63)

               A Bizottság úgy vélte, hogy a jellemzők adott körének (az alumíniumfólia ötvözete, nedvesíthetősége és lyukacsossága) kumulatív elemzése elvezethet ahhoz a megkülönböztetéshez, amelyet el kívánt érni.

               (64)

               Az alumíniumötvözetet a termék kémiai összetétele (tényleges alumínium-, illetve egyéb vegyianyag-tartalma) határozza meg. Az érdekelt felek beadványai, továbbá az ellenőrző látogatások alkalmával gyűjtött információk alapján a vizsgálat megállapította, hogy a továbbfeldolgozásra szánt alumíniumfólia rendszerint 1235-ös, 8011-es és 8079-es alumíniumötvözet felhasználásával készül.

               (65)

               A nedvesíthetőségi fok az alumíniumfóliának a hengerlési eljáráshoz alkalmazott kenőanyag tekintetében mért szárazsági fokát (felületi tisztaságát) jelenti. A továbbfeldolgozásra szánt alumíniumfólia nedvesíthetősége általában „A” fokú, mivel még a kenőanyag legcsekélyebb mértékű felületi maradéka is problémákat okoz a nyomtatás és a laminálás során.

               (66)

               Az alumíniumfólia anyagában a hengerlési eljárás során lyukacsok keletkeznek. A lyukacsok száma a háztartási alumíniumfólia értékesítése szempontjából általában mellékes, és azt a termékleírásokban sem tűntetik fel. A lyukacsok száma a továbbfeldolgozásra szánt alumíniumfóliák esetében fontos, mivel a laminálási eljárás során a fóliaréteg egyik oldaláról a lyukacsokon keresztül ragasztóanyag szivároghat át a másik oldalra, ami károsítja a csomagolóanyagot. A Bizottság megállapította, hogy a továbbfeldolgozásra szánt alumíniumfóliában lévő lyukacsok maximális száma többnyire összefügg a fólia vastagságával. A fóliavastagság függvényében a lyukacsok négyzetméterenkénti maximális száma az alábbiak szerint alakul.

                  2. táblázat

                  A lyukacsok négyzetméterenkénti maximális száma fóliavastagság szerint

                           Vastagság (mikron)

                           Lyukacsok száma/m2

                           7

                           400

                           8

                           300

                           9

                           200

                           10

                           100

                           max. 13

                           40

                           max. 15

                           10

                           max. 19

                           5

                           20-nál több

                           Nincs

                              Forrás: kínai együttműködő exportáló gyártók, uniós független importőrök.

               (67)

               E kritériumokhoz a vizsgálat ténymegállapításai és a harmadik felek beadványai szolgáltak alapul.

               (68)

               A nyilvánosságra hozatalt követően a kérelmező továbbra is fenntartotta, illetve megismételte azt az álláspontját, hogy a fenti kritériumok alapján történő megkülönböztetés a gyakorlatban nem lenne működőképes, és ezzel a kijátszás kockázata aránytalanul nagyra nőne. Érvelése szerint az alumíniumfóliák egymással helyettesíthető termékek és némely háztartási alumíniumfóliát a továbbfeldolgozásra szánt alumíniumfólia gyártásához általában alkalmazott alumíniumfóliák felhasználásával is elő lehet állítani. A kérelmező konkrét példaként említette a 8011-es és a 8079-es ötvözeteket. A lyukacsok számáról a kérelmező kijelentette, hogy arra nem vonatkoznak jogszabályi előírások és általában a vevő és az eladó közötti megállapodás tárgyát képezik. A kérelmező szerint a nedvesíthetőség kritériuma szintén nem döntő tényező annak meghatározásakor, hogy egy adott alumíniumfólia továbbfeldolgozásra szánt alumíniumfólia-e. A nyilvánosságra hozatalt követően tartott meghallgatás alkalmával kijelentette továbbá, hogy még a három kritérium kumulatív alkalmazásával sem lehetséges kialakítani a célnak megfelelő megkülönböztetést. A behozatal még abban az esetben is felhasználható háztartási fóliaként és torzíthatja a versenyt, ha a továbbfeldolgozásra szánt alumíniumfóliával szembeni három kritérium maradéktalanul teljesül. A kérelmező véleménye szerint kizárólag a termékek végfelhasználása alapján különböztethető meg a háztartási alumíniumfólia és a továbbfelhasználásra szánt alumíniumfólia. Az újabb nyilvánosságra hozatal nyomán a kérelmező előadta, hogy az alaprendelet 13. cikkének (4) bekezdése alapján mentességben részesített exportáló gyártókat az intézkedések jövőbeli kijátszásának kiküszöbölésére az Uniós Vámkódex 254. cikke szerinti meghatározott célra történő felhasználási eljárás alá kell vonni.

               (69)

               Az egyik együttműködő exportáló gyártó szintén azt állította, hogy az alumíniumágazaton belül nem számítanak általánosan és széles körben elfogadott kritériumoknak azok, melyeket a Bizottság a továbbfeldolgozásra szánt alumíniumfólia és a háztartási alumíniumfólia megkülönbözetéséhez javasolt. Érvként hozta fel, hogy ez megnyitná az utat a kiterjesztett dömpingellenes vámok kijátszása előtt, amellett hogy a továbbfeldolgozásra szánt alumíniumfólia átlagárának jelentős csökkenésével járna, ami egy újabb dömpingellenes panaszt eredményezhet.

               (70)

               Az egyik importőr az újabb nyilvánosságra hozatalt követően is fenntartotta álláspontját, miszerint igenis lehetséges, továbbá elégséges is lenne a három jellemző – ötvözetek, nedvesíthetőség és lyukacsosság – kiegészítő kumulatív elemzésén alapuló különbségtétel.

               (71)

               Ezen érvekre válaszolva a Bizottság először is emlékeztetett arra, hogy kizárólag az alaprendelet 13. cikkében meghatározott feltételek teljesülése esetén vezethetők be kijátszásellenes intézkedések, a kijátszás puszta veszélye alapján nem. Emiatt elutasították a kérelmező azon kérését, hogy meghatározott célra történő felhasználás keretében ellenőrizzék a mentességben részesített exportáló gyártókat.

               (72)

               A Bizottság a kezdeti és az újabb nyilvánosságra hozatalt követően tovább vizsgálta a (62) és (66) preambulumbekezdésben részletezett eredeti megközelítését és az importőr által felsorakoztatott, a (70) preambulumbekezdésben ismertetett érveket. A Bizottság kitartott azon következtetése mellett, miszerint az azonos tulajdonságok miatt nem zárható ki, hogy a (61) és (67) preambulumbekezdésben ismertetett műszaki követelményeknek megfelelő továbbfeldolgozásra szánt alumíniumfóliát végeredményben háztartási célokra fogják felhasználni. A Bizottság ezért arra a következtetésre jutott, hogy az ügy sajátos körülményei alapján az eredeti intézkedés kiterjesztése szempontjából a végfelhasználás szerinti különbségtétel a legmegfelelőbb a két termék megkülönböztetésére. Ennek megfelelően az importált alumíniumfóliát nem háztartási alkalmazásokhoz felhasználó importőröknek lehetőségük lesz arra, hogy nyilatkozatot tegyenek az Uniós Vámkódex 254. cikkével összhangban a meghatározott célra történő felhasználási eljárás keretében.

         4.   MENTESSÉG IRÁNTI KÉRELMEK

   4.1.   Exportálógyártó-csoportok által kérelmezett mentesség

               (73)

               A kínai exportáló gyártók öt együttműködő csoportja kérelmezett az alaprendelet 13. cikkének (4) bekezdése alapján mentességet az esetleges kiterjesztett intézkedések alól, valamint nyújtott be mentesség iránti kérelmet.

               (74)

               A vizsgálat megállapította, hogy a kínai exportálógyártó-csoportok közül négy kizárólag továbbfeldolgozásra szánt alumíniumfóliát exportált az Unióba, kismértékben módosított háztartási alumíniumfóliát nem. A kínai exportáló gyártók e csoportjairól ezért megállapítást nyert, hogy nem játsszák ki a jelenlegi vámokat. A Bizottság ennélfogva úgy vélte, hogy az alaprendelet 13. cikkének (4) bekezdése alapján e vállalatok számára megadható a kiterjesztett vámok alóli mentesség.

               (75)

               A vizsgálat arra is rávilágított, hogy az egyik együttműködő gyártó, a Dingsheng Aluminium Group a kijátszásra irányuló gyakorlatok típusai közül egy kivételével – nevezetesen nem exportált legalább 0,021 mm, de legfeljebb 0,045 mm vastagságú, legalább kétrétegű, tetszőleges szélességű tekercsben kiszerelt alumíniumfóliát az Unióba – valamennyi gyakorlattípusban részt vett.

               (76)

               Több tényező alapján is azt a következtetést lehetett levonni, hogy e vállalat három kijátszásra irányuló gyakorlatban is részt vett. Először is: a vállalatnak a vevőivel bonyolított háztartási és továbbfeldolgozásra szánt alumíniumfólia-értékesítésekre vonatkozóan benyújtott információi alapján a Bizottság azonosította azokat a kismértékben módosított termékeket, amelyeket a vállalat exportált az Unióba. Másodszor: a háztartási alumíniumfólia és a továbbfeldolgozásra szánt alumíniumfólia vevőivel kapcsolatos számlákból ellenőrzés céljából mintát vettek. Az ellenőrzés megerősítette, hogy a háztartási alumíniumfóliaként megjelölt, vevőknek értékesített termék valójában vagy az érintett termék, vagy a kismértékben módosított háztartási alumíniumfólia volt. A Bizottság végeredményben megállapította, hogy e vállalat esetében a vizsgált termék teljes kivitelének 20 %-át tette ki a kijátszásban érintett, kismértékben módosított háztartási alumíniumfólia, míg a fennmaradó kivitelt a valódi továbbfeldolgozásra szánt alumíniumfólia adta. Harmadszor: megállapítást nyert, hogy a kereskedelem szerkezete e vállalat esetében egyértelműen megváltozott, minélfogva az érintett termék helyett a vállalat a kismértékben módosított terméket exportálta. Negyedszer: az intézkedések bevezetésén kívül semmilyen más olyan gazdasági indokot nem azonosítottak, amely magyarázatként szolgált volna a kereskedelem szerkezetében bekövetkezett e változásra. Ötödször: a szóban forgó exportáló gyártó által exportált kismértékben módosított termékek kapcsán mind a dömping fennállása, mind pedig a vámok javító hatásának aláásása megállapítást nyert.

               (77)

               A fentiekre tekintettel az alaprendelet 13. cikkének (4) bekezdése értelmében nem adható mentesség a Dingsheng Aluminium Group számára.

               (78)

               A nyilvánosságra hozatalt követően a kérelmező előadta, hogy nem lehet mentességet biztosítani a kínai exportáló gyártók számára a kiterjesztett intézkedések hatálya alól.

               (79)

               Érvként azt hozta fel, hogy a Bizottságnak – mivel arra a kérdőívek nem tértek ki – nem állt módjában ellenőrizni, hogy a mentességben részesített kínai exportáló gyártók ténylegesen továbbfeldolgozásra szánt alumíniumfóliát exportáltak-e. Egyúttal azt is előadta, hogy a kijátszásra irányuló gyakorlatra az Unióban került sor. Az adott körülmények között jogi szempontból nem adható mentesség az exportőröknek.

               (80)

               A Bizottság helyszíni látogatást tett az exportáló gyártóknál és ellenőrizte – többek között – az Unióba értékesített vizsgált termék műszaki jellemzőit és végfelhasználását. Az ellenőrző látogatások alapján így arra a következtetésre jutott, hogy a négy exportáló gyártó ténylegesen továbbfeldolgozásra szánt alumíniumfóliát exportált, vagyis olyan terméket, amely nem tartozik e vizsgálat hatálya alá. A Bizottság emellett azt is megállapította, hogy a termék kismértékű módosítására Kínában került sor, nevezetesen az egyik együttműködő gyártó telephelyein, illetve – a rendelkezésre álló tények alapján – a nem együttműködő gyártók telephelyein. Ennélfogva lehetséges és voltaképp szükségszerű is volt, hogy mentességet kapjanak azon felek, amelyek Kínában semmilyen típusú kijátszásra irányuló gyakorlatban nem vettek részt és teljesítetik az alaprendelet 13. cikkének (4) bekezdése szerinti feltételeket. Következésképpen ezt az állítást elutasították.

         4.2.   Független importőrök által kérelmezett mentesség

               (81)

               Amennyiben a kijátszásra irányuló gyakorlatra az Unión belül kerül sor, az alaprendelet 13. cikkének (4) bekezdése lehetővé teszi, hogy a kiterjesztett vámok alól mentességet kapjanak azon importőrök, amelyek bizonyítani tudják, hogy nem állnak kapcsolatban az intézkedések hatálya alá tartozó gyártókkal.

               (82)

               E jogcím alapján öt mentesség iránti kérelem érkezett a független importőröktől, melyeket a Bizottság megvizsgált. A vállalatok egyike, a Wrap Films Systems Ltd ezt követően elállt az együttműködéstől.

               (83)

               A Bizottság megállapította, hogy bár néhány esetben a végső műveletet (a fólia kisebb tekercsekre hasítását) az Unióban végzik el, az érintett termék kismértékű módosítására az Unión kívül, nevezetesen Kínában kerül sor. A Bizottság ennek alapján úgy vélte, hogy a független importőröknek nem lehet mentességet adni.

               (84)

               A négy együttműködő vállalatból háromról megállapítást nyert, hogy a vizsgált terméket viszonteladás keretében, további megmunkálás nélkül értékesítő valódi importőr. Az alaprendelet 13. cikkének (4) bekezdése alapján tehát e vállalatok nem mentesíthetők a kiterjesztett vámok alól. A vállatok közül mindössze egyetlen, a Von Aschenbach & Voss GmbH vállalat importál Kínából 650 mm-t meghaladó tekercsekben kiszerelt háztartási alumíniumfólia formájában vizsgált terméket és foglalkozik további feldolgozással. A fóliát még azt megelőzően felhasítják, hogy a vállalat vevőinek (áttekercselők) értékesítenék.

               (85)

               A meglévő intézkedések bevezetése előtt a Von Aschenbach & Voss vállalat az érintett terméket importálta az Unióba, és megállapítást nyert, hogy a szerkezet egyértelműen megváltozott. A Bizottság ténymegállapításai nem támasztják alá a vállalat álláspontját, miszerint léteztek a vámok bevezetésén kívüli megfelelő magyarázatok és gazdasági indokok. Emiatt a vállalat még akkor sem részesülhetne mentességben, ha a Bizottság elfogadná, hogy ez igazolja a kijátszásra irányuló gyakorlat Unión belüli jellegét.

               (86)

               Megállapítást nyert következésképp, hogy az alaprendelet 13. cikkének (4) bekezdése alapján egyik független importőr sem részesülhet mentességben.

         4.3.   Következtetés

               (87)

               A fenti ténymegállapítások alapján a Bizottság arra a következtetésre jutott, hogy a kínai exportáló gyártók öt együttműködő csoportja közül négy mentességben részesülhet a kiterjesztett vámok alól. A Bizottság azt is megállapította, hogy egy kínai exportáló gyártónak, a Dingsheng Aluminium Groupnak nem adható mentesség.

               (88)

               Megállapítást nyert továbbá, hogy az alaprendelet 13. cikkének (4) bekezdése alapján egyik független importőr sem részesülhet mentességben.

         5.   KÖVETKEZTETÉS

               (89)

               Az alaprendelet 13. cikke (1) bekezdésének első mondatával összhangban a Kínából származó érintett termék behozatalára vonatkozó, meglévő dömpingellenes intézkedéseket ki kell terjeszteni a Kínából származó vizsgált termék behozatalára.

               (90)

               Az alaprendelet 13. cikke (3) bekezdésének és 14. cikke (5) bekezdésének megfelelően – amelyek előírják, hogy a kiterjesztett intézkedéseket alkalmazni kell az Unióba, a vizsgálat megindításáról szóló rendeletben bevezetett nyilvántartásba vételi kötelezettség mellett belépő behozatalra – be kell szedni a dömpingellenes vámot, amely a Kínából származó

                           —

                           legalább 0,007 mm, de legfeljebb 0,008 mm vastagságú, tetszőleges szélességű tekercsben kiszerelt, lágyított vagy nem lágyított alumíniumfólia, vagy

                           —

                           legalább 0,008 mm, de legfeljebb 0,018 mm vastagságú, 650 mm-t meghaladó szélességű tekercsben kiszerelt, lágyított vagy nem lágyított alumíniumfólia, vagy

                           —

                           legalább 0,018 mm, de legfeljebb 0,021 mm vastagságú, tetszőleges szélességű tekercsben kiszerelt, lágyított vagy nem lágyított alumíniumfólia, vagy

                           —

                           legalább 0,021 mm, de legfeljebb 0,045 mm vastagságú, legalább kétrétegű, tetszőleges szélességű tekercsben kiszerelt, lágyított vagy nem lágyított alumíniumfólia

                     Unióba irányuló behozatalára vonatkozik.

               (91)

               A (90) preambulumbekezdésben meghatározott termék esetében mentességet kell adni a kiterjesztett dömpingellenes vám alól, amennyiben azt nem háztartási fóliaként történő felhasználás céljából importálták. E mentesség a meghatározott célra történő felhasználási eljárásra vonatkozó uniós vámrendelkezésekben, különösen az Uniós Vámkódex 254. cikkében megállapított feltételekhez kötött.

         6.   NYILVÁNOSSÁGRA HOZATAL

               (92)

               Valamennyi érdekelt fél tájékoztatást kapott azokról a lényeges tényekről és szempontokról, amelyek a fenti következtetésekhez vezettek, és felkérték őket észrevételeik megtételére. A szóban forgó észrevételeket e rendelet megválaszolta.

               (93)

               Az e rendeletben előírt intézkedések összhangban vannak az alaprendelet 15. cikkének (1) bekezdése értelmében létrehozott bizottság véleményével,

         ELFOGADTA EZT A RENDELETET:
   1. cikk
   (1)   A Kínai Népköztársaságból származó egyes alumíniumfóliák behozatalára a 925/2009/EK rendelet 1. cikkének (2) bekezdésével kivetett, „az összes többi vállalatra” alkalmazandó végleges dömpingellenes vámot kiterjesztik a

               —

               legalább 0,007 mm, de legfeljebb 0,008 mm vastagságú, tetszőleges szélességű tekercsben kiszerelt, lágyított vagy nem lágyított, jelenleg az ex 7607 11 19 (TARIC-kód: 7607111930) KN-kód alá tartozó alumíniumfólia, vagy

               —

               legalább 0,008 mm, de legfeljebb 0,018 mm vastagságú, 650 mm-t meghaladó szélességű tekercsben kiszerelt, lágyított vagy nem lágyított, jelenleg az ex 7607 11 19 (TARIC-kód: 7607111940) KN-kód alá tartozó alumíniumfólia, vagy

               —

               legalább 0,018 mm, de legfeljebb 0,021 mm vastagságú, tetszőleges szélességű tekercsben kiszerelt, lágyított vagy nem lágyított, jelenleg az ex 7607 11 19 (TARIC-kód: 7607111950) KN-kód alá tartozó alumíniumfólia, vagy

               —

               legalább 0,021 mm, de legfeljebb 0,045 mm vastagságú, legalább kétrétegű, tetszőleges szélességű tekercsben kiszerelt, lágyított vagy nem lágyított, jelenleg az ex 7607 11 90 (TARIC-kódok: 7607119045 és 7607119080) KN-kód alá tartozó alumíniumfólia Unióba irányuló behozatalára.

         (2)   E kiterjesztés nem alkalmazandó az e cikk (1) bekezdésében említett azon importárukra, amelyeket az alábbiakban felsorolt vállalatok állítottak elő:

               Vállalat neve

               TARIC-kiegészítő kód

               Jiangsu Zhongji Lamination Materials Co., Ltd

               C198

               Luoyang Wanji Aluminium Processing Co., Ltd

               C199

               Xiamen Xiashun Aluminium Foil Co., Ltd

               C200

               Yantai Donghai Aluminum Foil Co., Ltd

               C201

         (3)   Az e cikk (2) bekezdésében külön említett vállalatok számára nyújtott mentességek alkalmazásának feltétele az, hogy a tagállamok vámhatóságainak olyan érvényes, a gyártó által kiállított kereskedelmi számlát mutassanak be, amely az említett számlát kibocsátó vállalat név és beosztás szerint azonosított tisztségviselője által keltezett és aláírt nyilatkozatot tartalmaz. E nyilatkozat szövege a következő: „Alulírott igazolom, hogy az e számla tárgyát képező, az Európai Unióba történő kivitelre értékesített (volumen) egyes alumíniumfóliákat a(z) (vállalat neve és címe) (TARIC-kiegészítő kód) állította elő a(z) (érintett ország)-ban/-ben. Kijelentem, hogy az e számlán szereplő adatok hiánytalanok és megfelelnek a valóságnak.” Amennyiben ilyen számla bemutatására nem kerül sor, az e cikk (1) bekezdésében kivetett dömpingellenes vámot kell alkalmazni.
   (4)   Az (1) bekezdésben meghatározott termék mentesül a végleges dömpingellenes vám alól, amennyiben azt nem háztartási fóliaként történő felhasználás céljából importálták. A mentesség a meghatározott célra történő felhasználási eljárásra vonatkozó uniós vámrendelkezésekben, különösen az Uniós Vámkódex 254. cikkében megállapított feltételekhez kötött.
   (5)   A Kínai Népköztársaságból származó, az (EU) 2016/865 végrehajtási rendelet 2. cikkével, valamint az (EU) 2016/1036 rendelet 13. cikkének (3) bekezdésével és 14. cikkének (5) bekezdésével összhangban nyilvántartásba vett importáruk után be kell szedni az e cikk (1) bekezdésével kiterjesztett vámot, kivéve az e cikk (2) bekezdésében felsorolt vállalatok által előállított importárukat, valamint kivéve azokat, amelyekről igazolni tudják, hogy a (4) bekezdésnek megfelelően nem háztartási fóliaként kerültek felhasználásra.
   (6)   Eltérő rendelkezés hiányában a vámokra vonatkozó hatályos rendelkezések alkalmazandók.
   2. cikk
   (1)   Az 1. cikk által kiterjesztett vám alóli mentesség iránti kérelmeket az Európai Unió valamelyik hivatalos nyelvén, a mentességet kérelmező vállalat képviseletére felhatalmazott személy aláírásával, írásban kell benyújtani. A kérelmet a következő címre kell küldeni:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         (2)   Az (EU) 2016/1036 rendelet 13. cikkének (4) bekezdése szerint a Bizottság határozatával engedélyezheti az e rendelet 1. cikke által kiterjesztett vám alóli mentességet azon vállalatoktól érkező behozatal tekintetében, amelyek nem játsszák ki az (EU) 2015/2384 végrehajtási rendelettel bevezetett dömpingellenes intézkedéseket.
   3. cikk
   A vámhatóságok kötelesek megszüntetni a behozatalnak az (EU) 2016/865 végrehajtási rendelet 2. cikkével összhangban elrendelt nyilvántartásba vételét.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 16-án.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  A Tanács 925/2009/EK rendelete (2009. szeptember 24.) az Örményországból, Brazíliából és a Kínai Népköztársaságból származó egyes alumíniumfóliák behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 262., 2009.10.6., 1. o.).

      (3)  A Bizottság (EU) 2015/2384 végrehajtási rendelete (2015. december 17.) az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követően a Kínai Népköztársaságból származó egyes alumíniumfóliák behozatalára vonatkozó végleges dömpingellenes vám kivetéséről és a Brazíliából származó egyes alumíniumfóliák behozatalára vonatkozó eljárás megszüntetéséről (HL L 332., 2015.12.18., 63. o.).

      (4)  A Bizottság (EU) 2016/865 végrehajtási rendelete (2016. május 31.) a 2015/2384/EK végrehajtási rendelet által a Kínai Népköztársaságból származó egyes alumíniumfóliák behozatalára kivetett dömpingellenes intézkedéseknek a Kínai Népköztársaságból származó egyes, enyhén módosított alumíniumfóliák behozatala révén történő esetleges kijátszására vonatkozó vizsgálat megindításáról, valamint e behozatalok nyilvántartásba vételének elrendeléséről (HL L 144., 2016.6.1., 35. o.).

      (5)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).

      (6)  A Bizottság 287/2009/EK rendelete (2009. április 7.) az Örményországból, Brazíliából és a Kínai Népköztársaságból származó egyes alumíniumfóliák behozatalára vonatkozó ideiglenes dömpingellenes vám kivetéséről (HL L 94., 2009.4.8., 17. o.).

      (7)  HL C 444., 2014.12.12., 13. o.

      (8)  A Bizottság (EU) 2015/1928 végrehajtási határozata (2015. október 23.) a Kínai Népköztársaságból származó egyes alumíniumfóliák behozatalára vonatkozó dömpingellenes eljárás megszüntetéséről (HL L 281., 2015.10.27., 16. o.).

      (9)  A Bizottság az alábbi módszertant alkalmazta annak megállapításához, hogy a referencia-időszak tekintetében mekkora volument képviselt a kismértékben módosított érintett termék a vizsgált terméken belül. A Bizottság először is meghatározta a Kínából exportált vizsgált termék teljes volumenét az Eurostat adatai alapján. Második lépésként megállapította a kínai együttműködő exportáló gyártók kérdőívre adott válaszaiból, hogy az öt együttműködő vállalat mekkora volument exportált továbbfeldolgozásra szánt alumíniumfóliából. A Bizottság harmadik lépésként levonta a Kínából érkező teljes kivitelből a továbbfeldolgozásra szánt alumíniumfólia együttműködő vállalatok által exportált volumenét. Minthogy az együttműködés hiánya igen magas szintet ért el, a Bizottság úgy ítélte meg, hogy kellő alappal rendelkezik ahhoz, hogy éljen a feltételezéssel, miszerint a nem együttműködő vállalatok exportálják a kismértékben módosított terméket. Ennek alapján a Bizottság arra a következtetésre jutott, hogy a Kínából érkező teljes kivitel 80 %-át a kismértékben módosított termékek kivitele, 20 %-át pedig a továbbfeldolgozásra szánt alumíniumfólia kivitele adta. A Bizottság ezt az arányszámot alkalmazta a kereskedelem szerkezetében bekövetkezett változás meghatározásához.


title: A Bizottság (EU) 2016/534 végrehajtási rendelete (2016. március 31.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

text:
                  6.4.2016

                  HU

                  Az Európai Unió Hivatalos Lapja

                  L 89/6

            A BIZOTTSÁG (EU) 2016/534 VÉGREHAJTÁSI RENDELETE
      (2016. március 31.)
      a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:

                  (1)

                  A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra), amelyet az említett rendelet I. melléklete tartalmaz.

                  (2)

                  A 4. árucsoportba tartozó tejtermékek között szerepelnek tejtermék-permeátumok, amelyek jellemzően magas laktóztartalmú tejtermékek, amelyeket ultraszűrés vagy más feldolgozási módszerek révén tejből, tejsavóból, tejszínből és/vagy íróból és/vagy hasonló nyersanyagból a tejzsírok és tejfehérjék kivonásával állítanak elő.

                  (3)

                  A 0404 vámtarifaszám alá tartozó tejsavó- és tejpermeátumok osztályozása tekintetében eltérő nézőpontok léteznek. A jogbiztonság érdekében ezért egyértelművé kell tenni az ilyen termékekre vonatkozó 0404 10 és 0404 90 alszámok alkalmazási körét.

                  (4)

                  A „tejsavó-permeátum” és a „tejpermeátum” között a tejsavó-előállítással összefüggő anyagok kimutatásával vagy ki nem mutathatóságával tehető különbség. Ezt a kritériumot kell tehát – egy érzékszervi kritériummal együtt – a tejasvó-permeátum és a tejpermeátum közötti különbségtételre alkalmazni.

                  (5)

                  A 0404 10 alszám alá kellene tartoznia a „tejsavó-permeátumnak”, amely általában enyhén savanykás szagú, a tejsavó vagy természetes tejsavó-összetevőkből álló keverékek ultraszűrésével előállított termék. A tejtermék-permeátumok ezen alszám alá történő besorolását a tejsavó-előállítással összefüggő anyagoknak (pl. tejsav, laktátok és glikomakropeptidek) a kérdéses termékben történő jelenlététől kellene függővé tenni.

                  (6)

                  A 0404 90 alszám alá kellene tartoznia a „tejpermeátumnak”, amely a tej ultraszűrésével nyert, általában tejszagú termék. A tejtermék-permeátumok ezen alszám alá történő besorolását a tejsavó előállításával összefüggő anyagoknak a kérdéses termékben korlátozott mennyiségben való jelenlététől vagy hiányától kellene függővé tenni.

                  (7)

                  A tejsav és a laktátok kimutatására szolgáló referencia-módszerről (ISO 8069:2005 módszer) a 273/2008/EK bizottsági rendelet (2) I. mellékletének A. része rendelkezik, míg az oltós savó kimutatására (azaz a kazeinmakropeptidek, mint például a glikomakropeptiedek jelenlétének kimutatására) szolgáló módszert ugyanazon rendelet XII. melléklete határozza meg. Ezeket a módszereket kell alkalmazni az e rendelet által érintett termékek helyes besorolása érdekében is.

                  (8)

                  Az érintett termékek helyes besorolásának biztosítása érdekében ezért új kiegészítő megjegyzéseket kell fűzni a Kombinált Nómenklatúra Második részének 4. árucsoportjához, hogy annak egységes értelmezése az Unió egészében biztosítva legyen.

                  (9)

                  A 2658/87/EGK rendeletet ezért ennek megfelelően módosítani szükséges.

                  (10)

                  A Vámkódexbizottság az elnöke által megállapított határidőn belül nem nyilvánított véleményt,

            ELFOGADTA EZT A RENDELETET:
      1. cikk
      A 2658/87/EGK rendelet I. mellékletében meghatározott Kombinált Nómenklatúra Második részének 4. árucsoportja a következő 3. és 4. kiegészítő megjegyzéssel egészül ki:

                     „3.

                     A 4. árucsoportba tartozó tejtermékek között szerepelnek tejtermék-permeátumok, amelyek jellemzően magas laktóztartalmú tejtermékek, amelyeket ultraszűrés vagy más feldolgozási módszerek révén tejből, tejsavóból, tejszínből és/vagy íróból és/vagy hasonló nyersanyagból a tejzsírok és tejfehérjék kivonásával állítanak elő.

                     4.

                     A 0404 10 és 0404 90 alszámok esetében az alábbiak alkalmazandók:

                                 A tejpermeátum és a tejsavó-permeátum egymástól olyan anyagok jelenlétének analitikai kimutatásával különböztethetők meg, amelyek összefüggenek a tejsavó előállításával (pl. tejsav, laktátok és glikomakropeptidek).

                                 A 0404 10 alszám alá tartozik a »tejsavó-permeátum«, amely általában enyhén savanykás szagú, a tejsavó vagy természetes tejsavó-összetevőkből álló keverékek ultraszűrésével előállított termék.

                                 A tejsavó-permeátumok ezen alszám alá történő besorolásának egyik feltétele a tejsavó-előállítással összefüggő anyagok (pl. tejsav, laktátok és glikomakropeptidek) jelenléte.

                                 A 0404 90 alszám alá tartozik a »tejpermeátum«, amely általában tejszagú, tejből ultraszűréssel vagy más feldolgozási módszerrel nyert termék. A tejsav és a laktátok korlátozott szintje vagy hiánya (legfeljebb 0,1 tömegszázalékos jelenlét a por halmazállapotú tejpermeátumokban és legfeljebb 0,015 tömegszázalékos jelenlét a folyékony halmazállapotú tejpermeátumokban), valamint a glikomakropeptidek hiánya a feltétele annak, hogy a tejpermeátumok a 0404 90 alszám alá sorolhatók legyenek.

                                 A laktátok kimutatására az ISO 8069:2005 módszert, míg az oltós savó kimutatására (azaz a kazeinmakropeptidek, mint például a glikomakropeptiedek jelenlétének kimutatására) a 273/2008/EK (*) bizottsági rendelet XII. mellékletében meghatározott módszert kell használni.

      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. március 31-én.

               a Bizottság részéről,

               az elnök nevében,

            Stephen QUEST

               adóügyi és vámuniós főigazgató

         (1)  HL L 256., 1987.9.7., 1. o.

         (2)  A Bizottság 2008. március 5-i 273/2008/EK rendelete a tej és tejtermékek elemzési és minőségértékelési módszerei tekintetében az 1255/1999/EK tanácsi rendelet alkalmazására vonatkozó részletes szabályok megállapításáról (HL L 88., 2008.3.29., 1. o.).


title: A Bizottság (EU) 2015/747 végrehajtási rendelete (2015. május 11.) a 809/2014/EU végrehajtási rendelettől a 2015. évben az egységes kérelem, a támogatási kérelmek és a kifizetési kérelmek benyújtásának határnapja, az egységes kérelem vagy a kifizetési kérelem módosításairól történő értesítés határnapja, valamint az alaptámogatási rendszer keretében a támogatási jogosultságok kiosztása vagy értékének növelése iránti kérelmek benyújtásának határnapja tekintetében való eltérésről

text:
               12.5.2015

               HU

               Az Európai Unió Hivatalos Lapja

               L 119/21

         A BIZOTTSÁG (EU) 2015/747 VÉGREHAJTÁSI RENDELETE
   (2015. május 11.)
   a 809/2014/EU végrehajtási rendelettől a 2015. évben az egységes kérelem, a támogatási kérelmek és a kifizetési kérelmek benyújtásának határnapja, az egységes kérelem vagy a kifizetési kérelem módosításairól történő értesítés határnapja, valamint az alaptámogatási rendszer keretében a támogatási jogosultságok kiosztása vagy értékének növelése iránti kérelmek benyújtásának határnapja tekintetében való eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 78. cikke első bekezdésének b) pontjára és második bekezdésére,
   mivel:

               (1)

               a 809/2014/EU végrehajtási rendelet (2) rendelkezik az egységes kérelem, a támogatási kérelmek és a kifizetési kérelmek benyújtásának határnapjáról, az egységes kérelem vagy a kifizetési kérelem módosításairól való értesítés határnapjáról, valamint az alaptámogatási rendszerben a támogatási jogosultságok kiosztása vagy értékének növelése iránti kérelmek benyújtásának határnapjáról.

               (2)

               A tagállamokban nehézségek merültek fel az új közvetlen kifizetési rendszerek és vidékfejlesztési intézkedések gyakorlati végrehajtása során. E nehézségek következtében az egységes kérelem, a támogatási kérelmek és a kifizetési kérelmek, illetve az alaptámogatási rendszer keretében a támogatási jogosultságok kiosztása vagy értékének növelése iránti kérelmek adminisztratív előkészítése késedelmet szenvedett.

               (3)

               E helyzet megnehezítette a kedvezményezettek számára azt, hogy a 809/2014/EU végrehajtási rendelet 13. cikkének (1) bekezdésében, illetve 22. cikkének (1) bekezdésében megjelölt határidőn belül be tudják nyújtani az egységes kérelmet, a támogatási kérelmeket és a kifizetési kérelmeket, illetve az alaptámogatási rendszer keretében a támogatási jogosultságok kiosztása vagy értékének növelése iránti kérelmeket.

               (4)

               A kialakult helyzetre való tekintettel biztosítani kell a 809/2014/EU végrehajtási rendelet 13. cikkének (1) bekezdésétől, illetve 22. cikkének (1) bekezdésétől való eltérés lehetőségét, hogy a tagállamok a 2015. évben az egységes kérelem, a támogatási kérelmek és a kifizetési kérelmek, illetve az alaptámogatási rendszer keretében a támogatási jogosultságok kiosztása vagy értékének növelése iránti kérelmek benyújtására az említett cikkekben megjelölt határnapoknál későbbi határidőt írjanak elő. Tekintettel arra, hogy a 809/2014/EU végrehajtási rendelet 15. cikkének (2) bekezdésében előírt határnap összefügg az ugyanazon rendelet 13. cikkének (1) bekezdésében előírt határnappal, hasonló eltérésről kell rendelkezni az egységes kérelem vagy a kifizetési kérelmek módosításáról szóló értesítés esetében is.

               (5)

               Mivel az eltérések a 2015. évre vonatkozó egységes kérelemre, támogatási kérelmekre és kifizetési kérelmekre, az ugyanezen évre vonatkozó egységes kérelem vagy kifizetési kérelmek módosításaira, illetve támogatási jogosultságok kiosztása iránti kérelmekre vonatkozik, e rendeletet a 2015. évre vonatkozó egységes és kifizetési kérelmekre kell alkalmazni.

               (6)

               Az e rendeletben előírt intézkedések összhangban vannak a Közvetlen Kifizetések Irányítóbizottsága és a Vidékfejlesztési Bizottság véleményével,

         ELFOGADTA EZT A RENDELETET:
   1. cikk
   A 809/2014/EU végrehajtási rendelet 13. cikke (1) bekezdésének első albekezdésétől eltérve a 2015. évben az egységes kérelem, a támogatási kérelmek és a kifizetési kérelmek benyújtása tekintetében a tagállamok által megszabható legkésőbbi határnap június 15.
   2. cikk
   A 809/2014/EU végrehajtási rendelet 15. cikkének (2) bekezdésétől eltérve, illetve amennyiben az érintett tagállam él az e rendelet 1. és 3. cikkében biztosított eltérés lehetőségével, a 2015. évben az egységes kérelemben vagy a kifizetési kérelmekben az említett cikk (1) bekezdésével összhangban megtett módosításokról június 15-ig írásban értesíteni kell az illetékes hatóságot.
   3. cikk
   A 809/2014/EU végrehajtási rendelet 22. cikkének (1) bekezdésétől eltérve a 2015. évben az alaptámogatási rendszer keretében a támogatási jogosultságok kiosztása, illetve értékének növelése iránti kérelmek benyújtása tekintetében a tagállamok által megszabható legkésőbbi határnap június 15.
   4. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet a 2015. évre vonatkozó egységes kérelmekre és kifizetési kérelmekre kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 11-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 549. o.

      (2)  A Bizottság 2014. július 17-i 809/2014/EU végrehajtási rendelete az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).


title: A Bizottság 1131/2013/EU végrehajtási rendelete ( 2013. november 7. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Poperingse hopscheuten/Poperingse hoppescheuten [OFJ])

text:
               13.11.2013

               HU

               Az Európai Unió Hivatalos Lapja

               L 302/18

         A BIZOTTSÁG 1131/2013/EU VÉGREHAJTÁSI RENDELETE
   (2013. november 7.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Poperingse hopscheuten/Poperingse hoppescheuten [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Belgium kérelmét (2) a „Poperingse hopscheuten”/„Poperingse hoppescheuten” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Poperingse hopscheuten”/„Poperingse hoppescheuten” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 57., 2013.2.27., 6. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      BELGIUM
      Poperingse hopscheuten/Poperingse hoppescheuten (OFJ)


title: A Bizottság (EU) 2017/130 végrehajtási rendelete (2017. január 25.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               26.1.2017

               HU

               Az Európai Unió Hivatalos Lapja

               L 21/101

         A BIZOTTSÁG (EU) 2017/130 VÉGREHAJTÁSI RENDELETE
   (2017. január 25.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 25-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.